У абодвух выпадках у якасьці аргумэнтаў будуць гучаць словы пра клопат і парадак. У першым выпадку тыя бацькі абурацца, у другім — самі іх паўтораць. Хай сабе гэта й падасца аргумэнтам дзіўным, але як кожны грамадзянін павінен мець права выйсьці на мітынг, так і кожнае дзіця павінна мець права зьбегчы з урокаў у кіно, купіць колы ці пагойсаць па дахах. Мо ён гэтым правам і не скарыстаецца, але мець павінен.